| Rutabaga |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| (sen clasif.) | Angiospermae |
| (sen clasif.): | Eudicotyledoneae |
| (sen clasif.): | Rosidae |
| Orde: | Brassicales |
| Familia: | Brassicaceae |
| Xénero: | *Brassica* |
| Especie: | *B. napobrassica* |

 |
| Nome binomial |
| '**Brassica napobrassica'**(L.) Mill. |

A **rutabaga** (*Brassica napobrassica*, ou *Brassica napus* var. *napobrassica*), é unha raíz comestíbel que se orixinou nun cruzamento entre o repolo (*Brassica oleracea* var. *viridis*) e o nabo (*Brassica rapa*). Cultívase especialmente no norte de Europa e América do Norte, onde forma parte da gastronomía popular. Non é un cultivo popular hoxe en día en Galiza.

Descrición
----------

A planta ten uns 25 cm de altura e se estende por uns 35 cm. A raíz ten 10 cm de lonxitude e 9 cm de diámetro, con exterior acastañado e polpa amarela ou abrancazada. O sabor é moderadamente doce e se asemella ao do nabo, mais con gusto a repolo. A aparencia tamén é semellante ao nabo mais cambia na cor da polpa e que a raíz é máis mesta, con máis rebentos, colleitándose cando acadan un talle maior. A diferenza do nabo ten as follas máis suaves e cerosas.

Historia
--------

Colleita de rutabagas en Suecia.
Corte da raíz
A primeira mención escrita é do botánico sueco Gaspard Bauhin en 1620, que menciona que medra brava en Suecia.
Adóitase considerar orixinaria de Escandinavia ou Rusia. Cara finais do século XVII introduciuse en Inglaterra e Francia e algunhas partes dos Estados Unidos coma Illinois (referencias do seu cultivo en 1817).

### Historia botánica

A taxonomía sobre a rutabaga sufriu moitos cambios. O botánico sueco Gaspard Bauhin, en 1620 deulle o nome de *Brassica napobrassica* na súa obra *Prodromus*. Carl von Linné en 1753 no seu libro *Species Plantarum* considerouna coma unha variedade botánica de *B. oleracea*: *B. oleracea* var. *napobrassica*. Posteriormente tense considerado noutros táxones coma variedade subespecie ou elevada ao nivel de especie como se vai facer en 1768 baixo o nome de *Brassica napobrassica* que é o que actualmente se acepta.

Cultivo
-------

Cómpre das mesma condicións de crecemento ca o nabo, clima fresco para medrar axiña e con calidade. Plántase na primavera cando o terreo xa se pode traballar, puidéndose tamén sementar polo outono en climas de invernos non moi fríos. Lévalle un mes e medio menos en madurar ca o nabo.

Aspectos nutritivos
-------------------

Son plantas ricas en betacarotenos. Cociñada ten moi baixo nivel calórico: 39 calorías por 100 gramos.. 1,3 gramos de proteínas e 6 gramos de graxas. Salientan os 326 gramos de potasio.

Uso
---

*Peladora de rutabagas* de Nicolaes Maes.
Emprégase moito na gastronomía do norte de Europa, coma no prato alemán coñecido coma Steckrübeneintopf (en lingua alemá a rutabaga chámase *Steckrüben*), tamén na *Hamburger National* e no *Lübecker National* (a denominación *National* adóitase engadir aos pratos que levan esta raíz). É moi empregada tamén en toda Escandinavia.
Pódese comer crúa ou cociñada. O puré de rutabaga é moi común. Pódese comer gratinada con queixo, sofrixida ou conservada en aceite e especias. En ensaladas tállase en toros ou pauciños. Crúa é lixeiramente doce
Algunhas variedades empréganse para a alimentación de vacas leiteiras.

Denominacións noutras linguas europeas
--------------------------------------

En castelán coñécese tamén coma *colinabo*. En inglés coma *swede turnip* ou simplemente  *swede*. En francés coma *navet de Suède*, *rutabaga* ou *chou navet*. O portugués coincide co galego. En alemán chámanlle *Steckrübe*.

Notas
-----

1. ↑  Nome vulgar galego preferido en *Vocabulario do medio agrícola*, Santiago de Compostela, Dirección Xeral de Política Lingüística, 1988; e *Termos esenciais de botánica* Santiago de Compostela, 2004. A RAG non recolle nome vulgar ningún para esta especie
2. ↑  Hawkes, Alex D. 1968. *A World of Vegetable Cookery.* New York: Simon and Schuster.
3. ↑  Sturtevant, E. L. 1919. *Sturtevant's Notes on Edible Plants.* Albany, NY: J. B. Lyon Company, p. 105.
4. ↑

Véxase tamén
------------

### Outros artigos

* Nabo
* Ravo

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Rutabaga*** |

* www.hort.purdue.edu - Alternative Field Crops Manual: Rutabaga
* 
* Discussion of this vegetable in detail
* More information and links, both serious and less so

|  |  |
| --- | --- |
| Control de autoridades | 
* Wd: Q158464
* BRE: 1885828
* EBID: ID
* GEC: 0091763
* GND: 4365218-9
* NKC: ph395776

 |

|  |  |
| --- | --- |
| Identificadores taxonómicos | 
* APNI: 439394
* BioLib: 39211
* Dyntaxa: 223819
* EPPO: BRSNA
* EUNIS: 164407
* GBIF: 3042637
* iNaturalist: 450737
* IPNI: 60452368-2
* NBN: NHMSYS0000456604
* NCBI: 3709
* TAXREF: 132201
* Tela Botanica: 10307
* Tropicos: 100300283

 |

|  |  |
| --- | --- |
| Identificadores | 
* UMLS: C0330503
* UNII: 7Q1VJ9FCZB

 |